CELEX: 62021TN0503
Language: et
Date: 2021-08-15 00:00:00
Title: Kohtuasi T-503/21: 15. augustil 2021 esitatud hagi – Lagardère, unité médico-sociale versus komisjon

18.10.2021   
            
            
               ET
            
            
               Euroopa Liidu Teataja
            
            
               C 422/23
            
         
      15. augustil 2021 esitatud hagi – Lagardère, unité médico-sociale versus komisjon
      (Kohtuasi T-503/21)
      (2021/C 422/30)
      Kohtumenetluse keel: prantsuse
      
         Pooled
      
      
         Hageja: Lagardère, unité médico-sociale (Ghlin, Belgia) (esindaja: advokaat P. Vanlangendonck)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada vaidlustatud määrus 2021/953 (1) tühiseks.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  —
               
               
                  Esimene väide, et on rikutud Euroopa Parlamendi ja nõukogu 27. aprilli 2016. aasta määruse (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1) artikli 9 lõiget 1, kuna vaidlustatud aktiga on rikutud füüsiliste isikute tervist puudutavate isikuandmete töötlemise keeldu.
               
            
                  —
               
               
                  Teine väide, et on rikutud ELTL artikli 21 lõiget 1, mis annab liidu kodanikele õiguse vabalt liikuda ja elada liikmesriikide territooriumil.
               
            
                  —
               
               
                  Kolmas väide, et on rikutud ELTL artikleid 168 ja 169 ning Euroopa Liidu põhiõiguste harta artikleid 3, 35 ja 38.
               
            
         (1)  Euroopa Parlamendi ja nõukogu 14. juuni 2021. aasta määrus (EL) 2021/953, millega kehtestatakse koostalitlusvõimeliste COVID-19 vaktsineerimis-, testimis- ja läbipõdemistõendite (ELi digitaalne COVID-tõend) väljaandmise, kontrollimise ja aktsepteerimise raamistik, et hõlbustada vaba liikumist COVID-19 pandeemia ajal (ELT 2021, L 211, lk 1).